**Ұйымдастырылған ашық оқу қызметінің технологиялық картасы**

**Тобы: «Бәйтерек» ересек тобы**

**Тақырыбы: «Үйренгенім көп менің»**

**Мақсаты:** *балаларды берілген сұраққа толық жауап беруге, кеңістікті бағдарлауға, оң және сол, жоғары және төмен сөздерінің мағынасын түсінуге үйрету. 1-20-ға дейінгі сандарды тура және кері санауға, сол сандарды құрастырып есептер шығаруға үйрету. Логикалық ойлау қабілеттерін дамыту. Сөздік қорларын молайтып, тіл байлықтарын арттыру.*

**Міндеті:** *Достарына қамқор болуға, ұжыммен жұмыс жасау барысында бір-біріне көмек көрсетуге тәрбиелеу. Қазақстан Республикасының дамуына өз үлестерін қосатын, ұлтжанды патриот ұрпақ тәрбиелеу.*

**Көрнекіліктер:**  *ноутбук, диск салынған конверт,үлестірмелі материалдар,, ақылды қонжық, Симка мен Нолик,*

**Алдын-ала жұмыстар**: *әр баланың алдына үлестірмелі материал дайындау, шаттық шеңбері мен қоштасу шеңберін, сергіту жаттығуының өлеңдерін жаттату.*

|  |  |  |
| --- | --- | --- |
| **Қызмет кезеңдері** | **Тәрбиешінің қызметі** | **Балалардың қызметі** |
|  | Сәлеметсіңдер балалар! Бүгін бізде ерекше күн! Тобымызға көптеген қонақтар келіпті, атам қазақ **«Қонақ келсе құт»** деген балабақшамызға құт береке алып келген қонақтармен сәлемдесіп алайық. Балалар бүгін бізде ерекше күн! Бүгін біз бір жыл бойы алған білімдерімізді тиянақтап, не біліп, не үйренгендерімізді ортаға салатын боламыз. | **Cәлемдесу шеңбері:**Нұр-Арман атты бақшаныңТәрбиелі баласыАлдыменен үлкенмен,Сәлемдесіп алады.Сәлеметсіздер ме қонақтар!Қайырлы таң, қайырлы күн баршаға,Қош келдіңіз біздің балабақшаға! |
|  | **Ғажайып сәт:**Электронды хат келеді.* Балалар қараңдаршы бізге электронды хат келіпті.. Қызық бұл хатты бізге кім жазды екен? Қане оқып көрейік.

«Сәлеметсіңдер ме құрметті балалар! Мен Білімпаз атаймын. Мен сендерді өте ақылды, білімді, өнерлі деп естідім. Сондықтан сендерге көптеген балалар армандаса да жете алмайтын «Қазыналар елінің » картасын жолдап отырмын. Егер сендер картада берілген бағытта жүріп отырып жолдарыңда кездескен барлық бөгеттен сүрінбей өтетін болсаңдар «Қазыналар елін» міндетті түрде табасыңдар. Сендерге сәттілік тілеймін. Жолдарың болсын!» С/Н: Білімпаз атай* Ой, балалар мына ғажапты қараңдаршы Білімпаз атай бізге «Қазыналар елінің » картасын жіберіпті.

Сендер Қазыналар еліне саяхатқа барғыларың келе ме?Олай болса картаға назар аударайықшы, ең алдымен қайда жол тартуымыз керек екен **Тәрбиеші**:-Балалар ендеше біз қазынаны іздеуді бастайық. Іздеуді неден бастасақ болады?- Ия дұрыс айтасың Аян, жол көрсеткіш картаны шақырайық.* Адассақ та далада,

Орманда ма қалада Күндіз бе әлде түнде ме? Уайымға біз салынбаймыз Досымызды еске аламыз Жол көрсеткіш карта, Сені тағы шақырамыз.**Карта**:* Сәлем достар?
* Қал қалай?
* Маған қандай қызмет бар?

**Тәрбиеші**:* Сәлем , жол көрсеткіш карта!
* Бізге сенің көмегің керек, бізге Білімпаз атай ең асыл қазыналар жасырынған «Қазыналар елінің»картасын жіберіпті, ең асыл қазынаны табуға бізге көмектесіп жол көрсетші.
* Әрине көмектесемін, достар мен көрсеткен бағыт бойынша жүріп отырыңдар.

 **1-Бағыт****«Сауат ашу қалашығы »** Олай болса жолға шығайық. * Балалар міне Сауат ашу қалашығына да жетіп келдік. Бірақ қалашықтың қақпасы жабық тұр екен. Қане қақпаны қағып көрейік.
* «Бұл кім?»-деген дауыс естіледі.
* Біз «Нұр -Арман» балабақшасының балаларымыз. Біз «Қазыналар елін» іздеп жүр едік. Сіздердің қалашықтарыңыздан өтіп кетсек бола ма?
* Қақпаны ашу үшін біздің тапсырмамызды орындауларың керек.

**Қақпаның тапсырмасы: «Сұрақ-жауап»*** Дыбыс дегеніміз не?

Дыбыстың түрлерін ата.* Дыбыс пен әріптің айырмашылығы қандай?
* Бәрекелді жарайсыңдар!

(Қақпа ашылады)Ішінен **Сауат ашу** шығады.* Сәлеметсіңдер ме, балалар! Менің атым Сауат ашу ...

Мен сендердің саяхатқа шыққандарыңды естідім. Бірақ біздің қалашықтан өту үшін менің де тапсырмамды орындауларың керек. Дайынсыңдар ма? **Сауат ашудың тапсырмасы:*** **Сұрақ жауап**
* **Дәптермен жұмыс «Сынақхат»**
* **«Буындардан сөз құра» ойыны**
* Жарайсыңдар балалар! Сендер тапсырмаларды мүдірмей орындадыңдар. Жолдарың болсын! Сау болыңдар!

Балалар саяхатымызды әрі қарай жалғастырайық. Картаға назар аударайық. Келесі кезекте қайда бағыт алатынымызды біліп алайық. **2-бағыт** **«Күлгін орман»**-Міне балалар әне-міне дегенше таңғажайып күлгін орманға да келіп жеттік. Айналаға құлақ түріп тыңдап көрейікші, ормандағы сайраған құстардың үнін естір ме екенбіз,?Кенеттен біреудің жылаған дауысы естіледі.-Балалар мұқият тыңдаңдаршы біреу жылап жатқан сияқты, бұл дауыс қайдан шығып тұр?Ортаға **Гео балақай** шығады.-Сәлем балақай, сен кімсің, неге мұнда жылап отырсың?-Сәлеметсіңдер ме балалар ,менің атым Гео балақай, мен осы күлгін орманның тұрғынымын. Кеше қатты дауыл тұрып, ормандағы барлық тіршіліктің тас талқанын шығарды. Мен мұнда орманды қалай ретке келтірерімді, кімнен көмек сұрарымды білмей отырмын.-Сен уайымдама балақай, біз саған міндетті түрде көмектесеміз. Қане балалар мынадай керемет табиғаттың бұлай бұзылғаны дұрыс болмас, келіңдер алдымен ормандағы өлі табиғатты, содан соң тірі табиғатты реттестіріп, өз орнына қойып шығайық. - Балалар есімізге түсірейікші, табиғат дегеніміз не? -Табиғат нешеге бөлінеді?-Тірі табиғатқа нелер жатады, неліктен оларды тірі табиғат деп атаймыз?-Өлі табиғатқа ше нелер жатады?**Ойын: «Орманды ретке келтір»**Балалар орманды ретке келтіріп береді, Гео балақай балаларға рақметін айтып, риза болады.  Орманнан сайраған құстар үні естіледі.-Жарайсыңдар балалар! Бұл сыннан да сүрінбей өттік. Жолды ары қарай жалғастырайық. Картаға назар аударайық.**3-бағыт****«Математика аралы»*** Міне аралға да келіп жеттік. Балалар мұнда неге тып-тыныш.

(кенеттен қарақшылар шыға келеді)* Сендер кімсіңдер? Біз сендерді аралымызға кіргізбейміз!!!!
* Біз «Нұр-Арман» балабақшасының балаларымыз. Біз «Қазыналар елін» іздеп жүр едік. Сіздердің аралдарыңыздан өтіп кетсек бола ма?
* Алдымен бізге көмектесіңдер, содан соң өткіземіз. Біздің аралдағы математикалық таңбаларды бұзық балалар ұрлап кетті, енді біз есеп шығара алмай жатырмыз. Бізге есеп шығаруға көмектесіңдер.

**Қарақшылар тапсырмасы:*** **«Таңбасын тап» ойыны**

**(Дәптермен жұмыс)*** **«Білімпаздар шыңы» ойыны**
* **Логикалық есептер**
* **Балықтарға көмектес.**

Балалар жол жүріп біраз шаршадық келіңдер бой сергітіп алайық.  **Сергіту сәті:*** Балалар картаға назар аударайық. Саяхатымызды ары қарай жалғастырайық.

**4-бағыт****«Өнерпаздар елі»**Балалар қараңдаршы біз ең керемет елге келіп жеттік. Қараңдаршы балалар мұнда да біздің елдегідей көктем мезгілі екен. Айналаның бәрі гүлге толып, құлпырып тұр. Балалар бұл елде өте ақылды өнерлі балалар өмір сүреді екен, бірақ мұнда біраз жұмыстар бітпей қалған екен келіңдер біз оларға көмектесіп мұндағы жұмыстарды бітіріп тастайық.* **Шығармашылық жұмыс**

Балалар қараңдаршы бізге тағы да хат келген сияқты.«Жарайсыңдар балаларым! Сендер барлық тапсырмаларды мұқият орындадыңдар. Енді мен сендерге ең қымбат қазынаны жіберіп отырмын.Қабыл алыңдар!»Есік қағылып, топқа Әліппе кіріп келеді.* Сәлеметсіңдер ме балалар! Мені сендерге Білімпаз атай жіберді,сендерді ең ақылды ең білімді деп мақтады. Енді мен сендермен бір жыл бойы дос боламын.

Көрдіңдер ме балалар біз іздеген ең асыл қазына Әліппе екен. | **Аян**:-Айжан Нуралиевна, ең алдымен қазынаның қайда екенін білу үшін, досымыз **«Жол көрсеткіш** **картадан»** көмек сұрайық.Барлығы бірге дауыстап өлең жолдары арқылы достарын шақырады.Балалар жол көрсеткіш картамен сәлемдеседі.Балалар қызығушылық танытады.Балалар сұрақтарға жауап береді.Балалар Сауат ашуға таңдана қарайды.Балалар тапсырмаларды қызығушылықпен орындайды.* Су көлігі кеме керек.

Балалар көздерін жұмып, мұқият тыңдайды.Балалар қарақшыларға таңдана қарайды.-Табиғат деген бізді қоршаған орта.-Табиғат екіге бөлінеді.-Тірі табиғатқа ағаштар, гүлдер, құстар, адамдар, жан-жануарлар, жәндіктер жатады. Олар көбейеді, тыныс алады-Өлі табиғатқа тау, тас, күн, бұлт, су т.б жатады. Олар өспейді, көбеймейді.Балалар қарақшылардың барлық тапсырмаларын мұқият орындайды.Балалар өлең мазмұнына қарай қимылдар жасайды.Балалар өнерпаздар елін тамашалайды, қызығушылық танытадыБалалар топтарға бөлініп, шығармашылық жұмыстар жасайды.Балалар Әліппеге таңдана қарайды. |
|  | Балаларға оқу қызметтен алған әсерлерімен бөлісуді ұсынып, не үйреніп, не білгендерін сұрап, оқу іс әрекетті қорытындылау. | Балалар өз әсерлерімен бөліседі |